**Pravilnik**

**3. međunarodnog trijenala grafike Livno**

**/lipanj – listopad 2023./**

Organizator trijenala

Franjevački muzej i galerija Gorica-Livno organizira 3. Međunarodni trijenale grafike Livno koji će se održati od 26. lipnja do 1. listopada 2023. godine. Povjerenstvo za organizaciju Trijenala predviđa i organizira posebni prateći program. Uz glavnu izložbu Trijenala priređuje se prateći program koji može uključivati izložbe eminentnih grafičara, simpozije i tribine o aktualnim pitanjima. Prateći program 3. Međunarodnog trijenala grafike Livno je izložba Lukše Peka.

Izložbeni prostori

Trijenale će se održati u prostorima Franjevačkoga muzeja i galerije Gorica-Livno, Gorička cesta bb, 80101 Livno, BiH

Propozicije prijave

Pravo sudjelovanja na 3. Međunarodnom trijenalu grafike u Livnu imaju svi umjetnici iz Bosne i Hercegovine i inozemstva pozvani od strane organizatora Međunarodnog trijenala grafike Livno. Autori trebaju poslati dva recentna djela nastala prema zadanoj temi trijenala. Tema je: **Granice slobode/Limits of freedom**. Uz rad potrebno je dostaviti prijavnicu i životopis. Preporučeni format je max.70x100 cm.

Zastupljene su sve tehnike dubokog, visokog i plošnog tiska. Neće se uvažavati monotipije, fotokopije i fotografije.

Sudionici Trijenala po pozivu dostavljaju svoje radove osobno ili putem pošte uz popunjenu prijavnicu u Franjevački muzej i galeriju Gorica-Livno, a sudionici iz inozemstva šalju svoje radove poštom na adresu: Franjevački muzej i galerija Gorica-Livno, Gorička cesta bb, 80101 Livno, Bosna i Hercegovina.

Radovi se šalju bez okvira i zaštićeni debelim omotom, prilagođenom za vraćanje autoru na kraju manifestacije**.**

Organizator trijenala ostavlja autorima mogućnost darovanja svojih djela Franjevačkom muzeju i galeriji Gorica-Livno u svrhu formiranja trajne grafičke zbirke.

Trošak poštarine snose sudionici natječaja, a trošak povratka radova snosi FMGG-Livno.

Najkasnije dan prije dostavljanja radova, autori su obavezni e-poštom popunjenu prijavnicu u Word dokumentu poslati na adresu:trijenalelivno@gmail.com

Uz prijavnicu je potrebno dostaviti 2 kvalitetne fotografije svakog rada u visokoj rezoluciji za tisak s podacima (ime, prezime, naziv rada, godina, autor fotografije) putem elektronske pošte.

y

Radovi bez potpune dokumentacije (prijavnice i životopisa) neće se razmatrati.

Organizator zadržava pravo izlaganja bez okvira u skladu s novijom suvremenom izlagačkom praksom. Autori koji prihvate poziv za sudjelovanje na Trijenalu odgovaraju za istinitost i točnost prijavljenih podataka za katalog. Podaci će se preuzimati iz popunjenih prijavnica. Organizator ne preuzima odgovornost za netočnost prijavljenih podataka. Organizator zadržava pravo reduciranja biografija sudionika sukladno dogovorenom obujmu i obrascu kataloga.

Radovi bez potpune dokumentacije neće se preuzimati. Pozivamo Vas da radove uz prijavnicu i kratku biografiju pošaljete na: [trijenalelivno@gmail.com](mailto:trijenalelivno@gmail.com) najkasnije do 31. siječnja 2023.

Osiguranje djela

Organizator prihvaća odgovornost za osiguranje djela u toku trajanja izložbe. Organizator ne snosi odgovornost za oštećenja nastala tokom transporta i povrata radova.

Uvjeti izlaganja

Organizator će osigurati prostorne uvjete standardnoga izlaganja grafika.

Umjetnici se obvezuju poštivati zadani prostorni i vremenski okvir u suglasnosti s autorima postava Trijenala.

Popis umjetnika koji će izlagati na Međunarodnom trijenalu grafike Livno objavit će se na Internet stranici FMGG-a Livno [www.fmgg-livno.com](http://www.fmgg-livno.com)

Obveze organizacijskog tijela Trijenala

Organizator imenuje Povjerenstvo za organizaciju i Povjerenstvo za dodjelu nagrada.

Organizator se obvezuje u skladu s pristiglim sredstvima izdati katalog dvojezično (hrvatski i engleski). Autori prepuštaju Organizatoru pravo na reproduciranje radova za katalog, dokumentaciju i u propagandne svrhe, bez naknade. Autori imaju pravo na besplatni primjerak kataloga. Organizator se obvezuje izložiti 2 rada svakog umjetnika prema koncepciji autorskog tima koji postavlja izložbu Trijenala.

Nagrade

O izboru nagrada Trijenala odlučivat će Povjerenstvo za nagrade Trijenala. Povjerenstvo Trijenala će dodijeliti tri nagrade (Grand prix, Nagrada županije i Nagrada grada), otkupne nagrade i posebna priznanja.

Povrat radova

Organizator je dužan nakon zatvaranja izložbe, ukoliko ih autori ne odluče darovati Muzeju,vratiti radove umjetnicima.

Radovi iz inozemstva bit će poslani samo poštom. Troškovi osiguranja u transportu / PT / i troškovi posebnog rukovanja pošiljkom idu na teret autora.

**Prihvaćanjem poziva za sudjelovanje na 3. Međunarodnom trijenalu grafike Livno sudionik prihvaća propozicije ovoga natječaja.**

Organizacija:

Franjevački muzej i galerija Gorica-Livno

Gorička cesta bb., 80101 Livno

Bosna i Hercegovina

Tel/faks: 00 387 34 200 923

[www.fmgg-livno.com](http://www.fmgg-livno.com)

Za sve informacije i pitanja:

email:trijenalelivno@gmail.com